[{"text_idx": "#000000", "text": "Hiidkahvel alustab aastat Sa\u0308mmi Grillis"}, {"text_idx": "#000001", "text": "Mai kuus toidupiirkonnaks saades andis maaeluminister Urmas Kruuse Ja\u0308rvamaa meeskonnale u\u0308le hiidkahvli, mis on su\u0308mboolne tunnus maitsete aasta valitsemisregiooniks saamise kohta."}, {"text_idx": "#000002", "text": "Et maitsete aasta paikkonnaks olemist saaks viia igasse Ja\u0308rva maakonna nurka, erinevate ettevo\u0303tjate ja ettevo\u0303tete juurde. Hiidkahvlit antakse igal vastsel kuul uude hea toiduga paika, restorani vo\u0303i kohvikusse. Ikka selleks, et maakonna ku\u0308lalised na\u0308eksid, et nad viibivad heade maitsete maal."}, {"text_idx": "#000003", "text": "Jaanuaris kohtab kahvlit Ma\u0308os Sa\u0308mmi Grillis, mis on tunnustatud so\u0308o\u0308gikoht Ja\u0308rvamaal, mida teab iga riigi peamaanteel liikuja, et sinna tasub ko\u0303hu ta\u0308itmiseks sisse po\u0308o\u0308rata. Ku\u0308lalisele pakutakse rikkalikul taldrikul erinevatest pa\u0308rituolumaadest po\u0303lvnevaid maitseid. Kirjatud hiidharki na\u0308eb iga so\u0308o\u0308ma tulija ning see ja\u0308a\u0308b Ma\u0308osse veebruari lo\u0303puni."}, {"text_idx": "#000004", "text": "Kes on valitsuskepi liikumist ja\u0308lginud teab, et enne uut aastat oli kahvel Ja\u0308a\u0308gri villas, novembris oli kahvel ku\u0308las kohvik-restos Ajatu, septembris Kirna mo\u0303isa kohvikus, augusti veetis Tallinn-Tartu maantee a\u0308a\u0308res Tikupoisis, juunis Hindreku talu Rabarestos Esna jo\u0303e kaldal ja juulikuumuse eest oli varjul Po\u0303hjaka mo\u0303isa restoranis."}]